คือ อยากทราบว่าหมดประจำเดือนวันที่4 แล้วมีเพศสัมพันธ์กับแฟนวันที่18 ถ้านับดูแล้วไข่ตกวันที่19​ แล้วไม่ได้ป้องกัน​ มามีอะไรกันช่วงเช้า​แต่ป้องกัน​แต่มากินยาคลุมฉุกเฉิน​เมื่อผ่านไปแล้ว50​ชั่วโมง​ แบบนี้มีโอกาสตั้งท้องไหมค่ะ​ อยากขอคำแนะนำหน่อยค่ะ
สวัสดีค่ะ การใช้ยาคุมกำเนิดแบบฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดประมาณ 80-90% เมื่อรับประทานภายใน 72 ชั่วโมงหลังมีเพศสัมพันธ์ดังนั้นมีโอกาสตั้งครรภ์ได้น้อยค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก